Melocco Miklós

Melocco Miklós (Róma, 1935. április 3. –) Magyar Corvin-lánccal és a Nemzet Művésze címmel kitüntetett Kossuth-díjas szobrászművész, érdemes művész.

Élete 
Polgári családban és környezetben, Rómában született, neveltetése során elsajátította a művészetek szeretetét és tiszteletét. Kisgyermekként családjával egy ideig Berlinbe költöztek, majd Adolf Hitler embertelen rendszere miatt Magyarországon telepedtek le, mivel a kommunizmust is utálták. Magyar a családban egyedül anyai nagyanyja volt. A budapesti, Stefánia úti lakásukkal szomszédságban Ligeti Miklós szobrász lakott, s ez is mély benyomást gyakorolt rá. A második világháború alatt és utána pár évig a család Iváncsán élt.

Budapesten a piaristák iskolájába járt. Apját, Melocco Jánost (1909. december 26 – 1951. február 22.), aki nyolc nyelven beszélő katolikus újságíró volt, 1947-től 1950-ig az Új Ember folyóirat segédszerkesztője volt, elfogták, s az 1950-ben tartott koncepciós perben halálra ítélték, s 1951. február 22-én akasztással kivégezték. Így az addigi békés családi háttér szétzilálódott. Anyagi gondokkal küszködve járt gimnáziumba, a tanulás mellett dolgozott, volt hómunkás, sírásó, segédmunkás. Háromszor jelentkezett a Képzőművészeti Főiskolára, az első két alkalommal származása miatt elutasították.

1955-ben vették fel a Főiskolára, mesterei kezdetben Gyenes Tamás és Mikus Sándor voltak. Az 1956-os forradalom alatt tudatosult benne végképp magyar identitása, amikor egy szovjet lövedék a lábán megsebesitette. Tanulmányait Varsóban folytatta volna, ám végül 1961-ben Kmetty János és Pátzay Pál mestereknél itthon végzett. Dolgozott a Fiatal Művészek Stúdiójában is (ahol a padon ülő Adyt alkotta). 1970-től a kecskeméti művésztelepen is élt családjával, majd a budapesti Dózsa György úti műteremben dolgozott. 1981-től Zsámbékon telepedtek le, azóta is ott él és alkot. 1990-től a Magyar Képzőművészeti Főiskola címzetes egyetemi tanára. 1992-től a Magyar Művészeti Akadémia tagja, 1995-től elnökségi tag.

Kitüntetései, díjai 
 1966 – Stúdió-díj
 1973 – XIV. Szegedi Nyári Tárlat fődíja
 1975 – Munkácsy Mihály-díj
 1982 – Érdemes művész
 1985 – Neugeld Anna Alapítvány díjazottja
 1987 – Podmaniczky-díj
 1988 – Kossuth-díj
 1995 – Kölcsey-emlékplakett
 1998 – Magyar Örökség díj
 1998 – A Magyar Köztársasági Érdemrend középkeresztje
 1999 – Zsámbék díszpolgára
 2000 – Iváncsa díszpolgára
 2004 – Prima Primissima-díj
 2008 – Szent Márton-díj
 2014 – A Nemzet Művésze
 2014 – Sopron díszpolgára
 2018 – Magyar Corvin-lánc

Kiállításai

Egyéni kiállítások 
 1967 • Műcsarnok, Budapest (Sváby Lajossal)
 1970 • Salgótarján
 1972 • Petőfi Irodalmi Múzeum, Budapest
 1972 • Kulturális Kapcsolatok Intézete (Kondor Bélával, Pásztor Gáborral)
 1972 • Egy megbízás története, Eötvös Klub, Budapest
 1973 • Petőfi Irodalmi Múzeum, Budapest (Sváby Lajossal)
 1974 • Móra Ferenc Múzeum, Szeged
 1974 • Fővárosi Művelődési Ház, Budapest (Birkás Ákossal)
 1975 • A múlt szellemóriásai, Kecskemét
 1977 • Művelődési Központ, Szeged
 1977 • Hommage à Ady Endre, Petőfi Irodalmi Múzeum, Budapest
 1977 • Visszaélések és import, Művelődési Központ, Kecskemét
 1977 • Hajdúszoboszló
 1982 • Művelődési Ház, Tök
 1985 • Kunstmesse, Bázel
 1985 • Műcsarnok, Budapest (Körösényi Tamással, Török Richárddal)
 1986 • Toronto
 1986 • Uitz-terem, Dunaújváros
 1986 • Műcsarnok, Budapest (Török Richárddal, Körösényi Tamással)
 1990 • Fővárosi Képtár, Budapest
 1995 • Zsámbék
 2009 • Vitalitas Galéria, Szombathely

Válogatott csoportos kiállítások 

 1962 • 9. Magyar Képzőművészeti kiállítás, Műcsarnok, Budapest
 1963 • Stúdió, Ernst Múzeum, Budapest
 1964 • Stúdió, Ernst Múzeum, Budapest
 1966 • Stúdió, Ernst Múzeum, Budapest
 1966 • 10. Magyar Képzőművészeti kiállítás, Műcsarnok, Budapest
 1967 • Fiatal Művészek V. Párizsi Biennáléja, Párizs
 1967 • Stúdió, Ernst Múzeum, Budapest
 1968 • 11. Magyar Képzőművészeti kiállítás, Műcsarnok, Budapest
 1968 • Stúdió '58-68, Műcsarnok, Budapest
 1968 • X. Miskolci Országos kiállítás, Miskolc
 1970 • Stúdió, Ernst Múzeum, Budapest
 1971 • III. Országos Kisplasztikai Biennále, Pécs
 1971 • Új művek, Műcsarnok, Budapest
 1973 • Magyar Szobrászat 1957–1972, Moszkva
 1974 • IV. Országos Nyári Tárlat, Debrecen
 1976 • V. Országos Kisplasztikai Biennále, Pécs
 1978 • Szobrászat '78, Műcsarnok, Budapest
 1980 • Szobrászati Biennále, Monza
 1988 • Fővárosi Képtár, Budapest
 1991 • Kortárs képzőművészet, Magyar Nemzeti Galéria-Ludwig Múzeum, Budapest
 1991 • Kisszobor '94, Vigadó Galéria, Budapest
 1995 • Helyzetkép/Magyar szobrászat, Műcsarnok, Budapest

Köztéri alkotásai 

 Az 1956-os forradalom emlékműve (mészkő, 1997, Szeged, Rerrich Béla tér).
 1956-os emlékmű (2003, Debrecen), Köztérkép
 A II. világháború áldozatainak emlékműve (kő, 1990, Tök, Kútvölgy tér)
 A II. világháború áldozatainak emlékműve (bronz, 1997, Vác, Postapark)
 Ady Endre (carrarai márvány, 1977, Pécs, Barbakán, várárok)
 Ady halotti maszkja (1970, Pécs)
 Ady-oltár (1977, Budapest, Petőfi Irodalmi Múzeum)
 Ady Endre (mészkő, bronz, 1977, Debrecen, Nagyerdei Szoborsétány)
 Ady: A halottak élén (mészkő, vas, 1976, Tatabánya, Népház-park, rekonstruálva 1997, Tatabánya, Üzleti Tudományok Főiskola)
 Agitátor (körtefa portré, 1975, Budapest)
 Amerigo Tot-síremlék (mészkő, 1989, Farkasréti temető)
 Ifj. Antall József síremléke (kő, 1999, Budapest, Kerepesi temető)
 Arkhimédész és az ifjú (gipsz, 1989, Budapest XVIII. ker., Thököly út, Építőipari Szakközépiskola)
 Áttörés, Sopronkőhida, Páneurópai Piknik (A Páneurópai Piknik-emlékparkban az osztrák–magyar határon láthatjuk, Sopronkőhida és Szentmargitbánya között) (Párkányi Raab Péter, Szénási József szobrászokkal együtt). Első felállítás éve: 2009 
 Bacchus és a Lady (carrarai márvány, 1986, Budapest, Grand Hotel Hungária)
 Bartók Béla (mészkő portré, 1969, Győr, Bartók Béla út)
 Brusznyai-emlékmű (2008, Veszprém)
 Deák Ferenc dombormű (2004, Balatonfüred) és Budapest Polgárok Háza
 Derkovits Gyula (bronz, 1989, Kazincbarcika)
 Elek apó kútja (Gergely Istvánnal, 2006, Budapest, Döbrentei tér)
 Elek apó kútja (Csák Attilával, 2009, Sopron) 
 Élet c. szoborcsoportban Krisztus alakja, 2008. május 25-én avatva, Székelyudvarhely 
 Falon átrepülő apáca (festett mészkő, 1977, Budapest, Országház utca) 
 Fekvő nők (mészkő, 1974, Miskolc, Szentpéteri kapu, Megyei Kórház)
 Feszület (1986)
 Fő tér (bazalt utcajelző tábla, 1976, Budapest III. ker., Fő tér)
 Földműves emlékmű (mészkő, 1979, Ópusztaszer, Nemzeti Emlékpark)
 Fürdőző elefánt (mészkő, 1962, Ózd-Bolyok, bölcsőde)
 Gerelyes Endre (terrakotta portré, 1986, Salgótarján, Ifjúsági Művelődési Ház)
 István megkoronázása (Esztergom)
 József Attila-emlékmű (süttői mészkő, 1983, Mezőhegyes, Művelődési Központ)
 József Attila-oltár (festett, gipsz, 1982, Komló, Színház)
 Kamaszok díszkútja, Iváncsa. 
 Kanyó Zoltán-síremlék (mészkő, 1985, Szeged, Belvárosi temető)
 Kilus kút (mészkő, 1986, Budapest I. ker., Mészáros u.)
 Kisboldogasszony (1983)
 Klebelsberg Kuno (Szeged)
 Kodály Zoltán (bronz, architektúra, 1975, Kecskemét, Fő tér (Kerényi József Péterrel, Fekete Tamással)
 Koltay György (mészkő portré, 1964, Sárvár, Arborétum)
 Komjádi Béla (bronz portré, 1976, Budapest)
 Kuporgó (mészkő, 1970, Salgótarján, József Attila Művelődési Ház)
 Latinovits Zoltán (bronz, 1991, Balatonszemes, Rózsakert)
 Madonna (1985)
 Mansfeld Péter (Hullócsillag) (mészkő, 2007, Budapest, Szabó Ilonka utca 2-7.)
 II. Rákóczi Ferenc (bronz, kő, 1979, Mezőtúr)
 II. világháborús emlékmű (süttői mészkő, 1991, Gárdony)
 Mátyás király (mészkő dombormű, 1970, Budapest I. ker., Tárnok utcai Általános Iskola)
 Mátyás király-emlékmű (mészkő, bronz, 1990, Székesfehérvár, Fő u.)
 Melocco János emléktáblája (mészkő, bronz, 2009, Budapest, Belvárosi Ferences templom) 
 Mészöly Gyula-síremlék, (vörösréz, 1975, Kecskeméti temető)
 Molnár Csilla emlékmű (1986, Kaposvár)
 Möller-emlékmű (Zsámbék)
 Nádasdy Kálmán síremléke (1980, Budapest, Farkasréti temető)
 Napraforgós oszlop (Zsámbéknak adományozta a művész)
 Női torzó (kő, 1970, Budapest, MTA Biológiai Kutató Intézet)
 Papírrepülő (mészkő, 1973, Budapest XII. ker., Zugligeti út, Libegő)
 Páva (kő, bronz, 1971, Budapest IX. ker., József Attila lakótelep)
 Pelikán (kő, 1971, Budapest, MÉM Kiállítási Iroda)
 Pelikán (mészkő, 1964, Budapest, Gellért-hegy, Jubileumi Park)
 Pelikán (mészkő, 1974, Kecskemét, Fő tér)
 Radnóti (bronz portré, 1990, Kiskunhalas, Felsővárosi Általános Iskola)
 Radnóti (gránit, 1980, Győr-Abda Kerényi József Péterrel)
 Radnóti (bronz, 1974, Jánoshalma, Radnóti Miklós Gimnázium)
 Rózsa (bronz, 1990, Budapest XXII. ker., Rózsakert u. (Lakner Lászlóval))
 Sandvinnak lovaggá ütése (kő dombormű, 1988, Budapest I. ker., Vár, Sándor-palota)
 Sárkánykút (mészkő, 1973, Orfű, Üdülőtelep)
 Szabadságoszlop (mészkő, 1985, Zsámbék)
 Széchenyi István szobra (bolgár mészkő, 1994, Miskolc, Városház tér)
 István megkoronázása (Esztergom)
 Szent István-díj
 Szent Sír (gipsz, Győr, Bencés templom)
 Szentmihályi Sándor (gipsz portré, 1986, Gödöllő)
 Szókratész (homokkő, 1987, Zsámbék, TF)
 Szókratész (mészkő, 1991, Canberra, Magyar Nagykövetség)
 Szókratész megkísértése, Sydney
 Szülés (mészkő, 1971, Miskolc)
 Tangl Harald (gipsz portré, 1972, Herceghalom, Állattenyésztési Kutató Intézet)
 Tavaszünnep, Vénusz diadalmenete (kő dombormű-rekonstrukció, 1989, Budapest I. ker., Sándor-palota)
 Thury György (1967, Tata)
 Thury György (mészkő, 1975, Tata, Vár)
 Új Nemzeti Színház Kertkapu (Budapest)
 Ülő nő (mészkő, 1977, Pásztó, Strand)
 Vági István (mészkő portré, 1971, Nagykőrös)
 Vécsey Károly (fa portrédombormű, 1974, Solt, Általános Iskola)

Egyéb művei 
 Anna Karenyina szitanyomat 
 A tenger zenéjét hallgató fiú, szitanyomat 
 Talány 
 Tanulmány a Széchenyi emlékműhöz 
 Elkészítette Michelangelo Buonarroti 15 szobrának hiteles másolatát, a kecskeméti zsinagógában őrzik őket

Publikációi (válogatás) 
 A halotti maszk. In: Művészet, 1973/3.
 A nagy közhely. In: Művészet, 1974/3.
 Az akt. In: Művészet, 1974/12.
 A Hősök tere. In: Mozgó Világ, 1976/1.
 Szobor, szobrász, megrendelő. In: Mozgó Világ, 1976/5.
 A győri Radnóti-szoborról. In: Kortárs, 1984/5.
 Gibitz báró nézetei. In: Hitel, 1988/2., 1988/3.
 Mátyás király emlékműve. In: Hitel, 1990/7.
 Széchenyi nem gólem. In: Élet és Irodalom, 1993. május 28.
 „Isten törött csellója, hallgatok.” Török Richárd halálára. In: Árgus, 1993/4.
 Ki volt Török Richárd? . In: Új Magyarország, 1994. július 19.
 Mit ér az ember, ha magyar? Névjegy. A Magyar Művészeti Akadémia kincsestára
 Életrajzok, dokumentumok 1992–1994, Budapest, 1995
 Elmélkedés a szobrászatról. In: Alföld, 1995/9.
 Jogtalan honfoglalás. In: Hitel, 1998/11.
 Filep Sándor festőművész (katalógus bevezető tanulmánya, Óbuda, 1999)
 Párkányi Péter szobrászművész (katalógus bevezető tanulmánya, Budapest, 1999)
 Melocco Miklós; Kráter Műhely Egyesület, Pomáz, 2000 (Belső tárlat)
 Az ütések alatt. Melocco Miklóssal beszélget Fazekas Valéria; Kairosz, Bp., 2008 (Magyarnak lenni)
 Makovecz Imre–Melocco Miklós–Szörényi Levente: Magyar lélek, magyar forma; Éghajlat, Bp., 2007 (Manréza-füzetek)

Művei közgyűjteményekben 
 Fővárosi Képtár, Budapest
 Magyar Nemzeti Galéria, Budapest
 Móra Ferenc Múzeum, Szeged
 Petőfi Irodalmi Múzeum, Budapest
 Szombathelyi Képtár, Szombathely

Jegyzetek

Források 
 Somorjai Ferenc: Szeged. [A fényképeket kész., valamint a grafikákat rajz. Somorjai Ferenc] ; [a térképeket rajz. Zsiga Attila László] 3. jav., bőv. kiad. (Ser. Panoráma : magyar városok, ISSN 0134-1812) Budapest, Medicina, 2002. 325 p. ill. Bibl. pp. 316.  Melocco Miklós 1956-os emlékművéről ld. 79–80. o.; Klebelsberg Kunó szobráról ld. 43. o.
 Apró Ferenc – Péter László: Szeged : A városról lakóinak és vendégeinek. Szeged, Grimm K., 2002. 240. o. ill.  Melocco 1956-os emlékművéről ld. 59. o.; Klebelsberg Kunó szobráról ld. 19. o.
 Menyhárt L. (1982): A közvetlenségről – közvetlenül. Beszélgetés Melocco Miklóssal. Művészet, XXIII. No. 6. 18–23. old.
 Pátzay Mária (1987): Egy hagyománytisztelő újító. Művészet, XXVIII. No. 5. 7–11. old.
 Tálas Veronika: Melocco Miklós mártírjai. Magyar Hírlap Online, 2008. november 13.
 
 Kő Pál: Magyar művész az idő szívében. Magyar Nemzet Online 2005. április 4.
 Polgárok Háza
 Kapoli Múzeum Galéria, Balatonlelle honlapján
 Zsámbékról írt honlap

Irodalom 
 Bolgár K.: Melocco Miklós és Sváby Lajos kiállítása, Műcsarnok, 1967 (katalógus bevezető tanulmánya)
 Szabó Gy.: Melocco megbizatása. In: Élet és Irodalom, 1972. január 22.
 Rózsa György: Hungarian variations on grand art, op art and pop art. In: New Hungarian Quarterly, 1972
 Petényi K.: Deheroizált emlékművek. In: Művészet, 1973. 4. sz.
 Vadas József: Zseniális hanyagságok. In: Élet és Irodalom, 1975. szeptember 6.
 Szuromi Pál: Emlékmű születik. In: Művészet, 1980. 8. sz.
 Lóska L.: A megfáradt Ady. In: Új Forrás, 1981. 2. sz.
 Menyhárt L.: A közvetlenségről – közvetlenül. Beszélgetés Melocco Miklóssal. In: Művészet, 1982. 6. sz.
 Kernács Gabriella: Melocco Miklós, 1985. Corvina műterem 
 Feuer G.: Körösényi Tamás, Melocco Miklós és Török Richárd kiállítása. In: Művészet, 1986. 6. sz.
 Pátzay M.: Egy hagyománytisztelő újító. In: Művészet, 1987. 5. sz.
 Kovács Péter: Melocco Miklós Ady-oltára. In: Sub Minervae Nationis Praesidio, Budapest, 1989
 Kovács Péter: Melocco Miklós Ady-oltára. In: Németh Lajos emlékkönyv, ELTE, 1989
 Kovács Péter: A tegnap szobrai, Szombathely, 1992
 Szabó J.: Emlékművek, szobrok Magyarországon. In: Új Művészet, 1992. 1. sz.
 Kovács I.: Ady-emlékmű, halotti és élő maszkjaival. In: Holmi, 1995. 3. sz.
 Wehner T.: Melocco Miklós '56-os emlékmű, Szeged. In: Magyar Művészeti Fórum, 1999. 1. sz.
 Wehner Tibor: Melocco Miklós; Helikon, Bp., 2005

Filmek a művészről 
 Tárlatról tárlatra (szerk.: Kernács G.), MTV, 1972
 Művészeti Magazin (szerk.: Kernács G.); MTV, 1979
 M. Nagy R.–Wehner T.: Melocco Miklós hatvan esztendős, Picasso-k kalandjai, MTV, 1995
 MMA-portrék MMA portrésorozat, A haza minden előtt – Melocco Miklós szobrász MTV, 2015

További információk 
 Melocco Miklós-interjú origo.hu] 2020.10.30

Magyar szobrászok
Kossuth-díjasok
Munkácsy Mihály-díjasok
1935-ben született személyek
Rómaiak
Zsámbékiak
Prima Primissima díjasok
A Magyar Népköztársaság Érdemes Művésze díjasok
Magyar Örökség díjasok
A Nemzet Művésze cím tulajdonosai
Szent Márton-díjasok
Magyar Corvin-lánc díjasok
Sopron díszpolgárai
Élő személyek